stanford-oval/wikipedia huggingface dataset:
הבהלה השטניסטית
הגדרות > התנהגות מרדנית

בכמה מקרים חוקרים התייחסו לגרפיטי שכלל סמלים כגון הפנטגרם כהוכחה לפולחן השטן. פשעים שבהם מופיעים סמלים שנחשבו כמשויכים לפולחן השטן נחשבו כדוגמאות להתעללות פולחנית, גם כשלא ניתן היה לקשר אותם למערכת אמונות כלשהי. לעיתים קרובות התברר שמדובר במעשי מרדנות של בני-עשרה.
בסופו של דבר, מעולם לא שרר קונצנזוס בשאלה מהי בדיוק התעללות שטנית. היעדר הגדרה מדויקת, כמו גם הבלבול בין שני המובנים של התואר "פולחני" (דתית לעומת פסיכולוגי), אפשרו לראות רמזים לפולחן השטן במקרים רבים של התעללות רגילה. הדבר הוביל לפולמוס מתמשך שבו שני הצדדים התחפרו בעמדותיהם. עצם היעדרן של הוכחות למקרים הקיצוניים יותר של התעללות נתפס לעיתים כהוכחה בפני עצמו. אנשים שדחו את הטענות על התעללות שטנית הושמצו בכינוי "אנטי-ילדים". בין היתר התבססה הסיסמה "פשוט להאמין לילדים", שהתעלמה מכך שבמקרים רבים עדותם של הילדים עברה פרשנות של אנשי מקצוע, אשר גילו בה רמזים להתעללות.
ראיות

הראיות העיקריות להתעללות שטנית פולחנית היו עדויות מפי ילדים וזכרונות של מבוגרים שטענו כי הם זוכרים שעברו התעללות כזו, אשר במקרים רבים התבססו על "שחזור זכרונות" בעת טיפול פסיכולוגי. הראיות היחידות שנמצאו מלבד עדויות אלה היו לפסבדו-שטניזם. הגם שמומחי טראומה טענו לא פעם כי ההאשמות שמסרו ילדים ואלו של המבוגרים הן זהות, בפועל טענותיהם של המבוגרים היו מורכבות יותר, חמורות יותר, וכללו התעללות ביזארית יותר. ב-95% מהמבוגרים, זכרונות ההתעללות שוחזרו בעת טיפול פסיכולוגי.
הפרעת זהות דיסוציאטיבית

התעללות פולחנית שטנית קושרה להפרעת זהות דיסוציאטיבית (DID), או "פיצול אישיות", והרבה מהלוקים ב-DID טענו גם שעברו התעללות על ידי כת. סקירה של הטענות הללו על ידי הסוציולוגית מרי דה יאנג ב-1994 הראתה שהבסיס ההיסטורי לטענות הללו, ובמיוחד הרציפות בין הכתות, הטקסים והפולחנים, מפוקפקים ביותר. סקירה של 12,000 מקרים של התעללות שטנית לכאורה גילתה שרוב הקורבנות אובחנו עם DID בנוסף להפרעת דחק פוסט טראומטית. רמת הדיסוציאציה בקרב נשים שהתלוננו על התעללות שטנית נמצאה גבוהה יותר מאשר קבוצת המדגם, ומתקרבת לרמה אצל פציינטים שאובחנו עם הפרעת זהות דיסוציאטיבית.
זכרונות כוזבים

אחד ההסברים לטענות על התעללות שטנית הוא שהם מבוססים על זכרונות כזובים שנגרמו משימוש מופרז בהיפנוזה ובטכניקות סוגסטיביות אחרות על ידי מטפלים, שלא העריכו נכונה את מידת ההשפעה שיש לסוגסטיה על לקוחותיהם. מצבי ההכרה שיוצרת ההיפנוזה עשויים כמסתבר לעורר בפציינטים יכולת לא רגילה להעלות זכרונות כוזבים (קונפבולציות), לא פעם בעזרת המטפלים. התומכים בקיומה של תסמונת זיכרון שווא טוענים שה"זכרונות"-לכאורה של התעללות פולחנית הם למעשה זכרונות שווא שנגרמו על ידי מטפלים באמצעות סוגסטיה או כפייה.
לקריאה נוספת

Bibby, Peter C (1996). Organised Abuse: The Current Debate. Aldershot, England: Arena. ISBN 1-85742-284-8.
Bromley, DG; Richardson, JR; Best, J (1991). The Satanism scare. New York: A. de Gruyter. ISBN 0-202-30379-9.
Brown, DP; Scheflin, AW; Hammond, DC (1998). Memory, trauma treatment, and the law. New York: W.W. Norton. ISBN 0-393-70254-5.
Clapton, G (1993). Satanic Abuse Controversy: Social Workers and the Social Work Press (Essential Issues in the 1990s). University of North London Press. ISBN 1-85377-154-6.
de Young, Mary (2004). The Day Care Ritual Abuse Moral Panic. Jefferson, North Carolina, United States: McFarland and Company. ISBN 0-7864-1830-3.
Eberle, P; Eberle, S (1993). The Abuse of Innocence: The McMartin Preschool Trial. Prometheus Books. ISBN 0-87975-809-0.
Edge PW (2001). Legal Responses to Religious Difference. Berlin: Springer. ISBN 90-411-1678-8.
Faller, KC (2003). Understanding and assessing child sexual maltreatment. Thousand Oaks: Sage Publications. ISBN 0-7619-1996-1.
Frankfurter, D (2006). Evil Incarnate: Rumors of Demonic Conspiracy and Ritual Abuse in History. Princeton, NJ: Princeton University Press. ISBN 0-691-11350-5.
LaFontaine, JS (1998). Speak of the Devil: allegations of satanic abuse in Britain. Cambridge, UK: Cambridge University Press. ISBN 0-521-62934-9.
McNally, RJ (2003). Remembering Trauma. Cambridge, Mass: Belknap Press. ISBN 0-674-01802-8.
Nathan, D.; Snedeker, M. (1995). Satan's Silence: Ritual Abuse and the Making of a Modern American Witch Hunt. Basic Books. ISBN 0-87975-809-0.
Perrin, RD; Miller-Perrin, CL (2006). Child maltreatment: an introduction. Thousand Oaks: Sage Publications. ISBN 1-4129-2668-8.
Victor, JS (1993). Satanic Panic: The Creation of a Contemporary Legend. Open Court Publishing Company. ISBN 0-8126-9192-X.
1969 בספרות

| 0 | 1 | 2 | 3 |
| --- | --- | --- | --- |
|  |  | 1969  בספרות |  |
< · 1967 · 1968 – 1969 – 1970 · 1971 · >
כל ערכי השנים בספרות במאה ה-20 · כל ערכי השנים בספרות במאה ה-21 · פורטל הספרות
בערך זה מצוינים אירועים בולטים שהתרחשו במהלך שנת 1969 ונוגעים לתחום הספרות.
אירועים בולטים

פרק זה לוקה בחסר. אנא תרמו לוויקיפדיה ו.
ספרים נבחרים חדשים

פרק זה לוקה בחסר. אנא תרמו לוויקיפדיה ו.
ספרים נבחרים חדשים > סיפורת

מייקל קרייטון - זרע אנדרומדה
פיליפ ק. דיק – יוביק
גרהם גרין - מסעותי עם דודתי
פרנק הרברט - משיח חולית
אורסולה לה-גווין - צד שמאל של החושך
קורט וונגוט - בית מטבחיים חמש
מריו פוזו - הסנדק (אנ')
ספרים נבחרים חדשים > ספרי ילדים ונוער

אריק קרל - הזחל הרעב
ספרים נבחרים חדשים > ספרי עיון

מאיה אנג'לו - ידעתי למה הציפור הכלואה שרה
יספר הנסן וסרן יאן הנסן - הספר האדום הקטן של התלמידים
אנטון לה-ויי - התנ"ך השטני
נולדו

6 במאי – ג'ון סקאלזי, סופר מדע בדיוני אמריקאי
28 במאי – מוריאל ברברי, סופרת צרפתייה
4 באוגוסט – ג'וג'ו מויס, סופרת ועיתונאית בריטית
12 בספטמבר – ג'יימס פריי, סופר אמריקאי
נפטרו

9 במרץ - צ'ארלס בראקט, סופר ותסריטאי אמריקאי (נולד ב-1892)
11 במרץ - ג'ון וינדהם, סופר מדע בדיוני פוסט-אפוקליפטיי בריטי (נולד ב-1903)
25 במרץ - מקס איסטמן, סופר אמריקאי (נולד ב-1883)
24 ביולי – ויטולד גומברוביץ', מחזאי וסופר פולני (נולד ב-1904)
14 באוגוסט – לאונרד וולף, תאורטיקן פוליטי וסופר יהודי-בריטי (נולד ב-1880)
27 באוגוסט - אייווי קמפטון-ברנט, סופרת אנגלייה (נולד ב-1884)
21 באוקטובר – ג'ק קרואק, סופר ומשורר אמריקאי (נולד ב-1922)
פרסים

פרס נובל לספרות: סמואל בקט
פרס בוקר: פרסי הווארד ניובי, "Something to Answer For"
ג'ק קרואק
19 במרץ

19 במרץ הוא היום ה-78 בשנה (79 בשנה מעוברת), בשבוע ה-12 בלוח הגרגוריאני. עד לסיום השנה, נשארו עוד 287 ימים.
אירועים היסטוריים ביום זה

1279 – מסתיימת שושלת סונג הסינית לאחר הפסדה לכוחות מונגולים
1831 – שוד הבנק הראשון בארצות הברית מתרחש בבנק העירוני בניו יורק (לעתיד סיטיבנק)
1915 – כוכב הלכת הננסי פלוטו מצולם לראשונה
1916 – 8 מטוסים אמריקאים ממריאים ומשתתפים במרדף אחר פנצ'ו וייה, משימת הקרב האווירית הראשונה בהיסטוריה של ארצות הברית
1931 – מדינת נבדה הופכת את ההימורים בה לחוקיים
1941 – הגיע ארצה אוניית המעפילים דריאן 2
1944 – מלחמת העולם השנייה: גרמניה הנאצית כובשת את הונגריה
1945 – אדולף היטלר מוציא צו המורה להרוס את כל התעשיות, התשתיות הצבאיות, חנויות, תשתיות תחבורה ומתקני תקשורת בגרמניה
1946 – ראוניון, גוואדלופ, גיאנה הצרפתית ומרטיניק מקבלות מעמד של מחוז בצרפת מעבר לים
1955 – ארמון הורדוס נחשף במהלך חפירות ארכאולוגיות במצדה.
1978 – מועצת הביטחון של האו"ם מעבירה את ההחלטות 425 ו-426, הקוראות לישראל להסיג את כוחותיה מאדמת לבנון (אליה נכנסו תחת מבצע ליטני) ומקימה את ארגון UNIFIL
1991 – הגשושית היפנית היטן טסה אל תוך שכבת האטמוספירה העליונה של כדור הארץ בתמרון בלימה אטמוספירית, התמרון הראשון שבוצע בסגנון זה לגשושית לשם שינוי מסלולה
1999 – בכורת המחזה "אשכבה" מאת חנוך לוין
2003 – מחמוד עבאס (אבו מאזן) ממונה לראש ממשלת הרשות הפלסטינית
2011 – החלה התקיפה הצבאית הבין-לאומית בלוב
2016 – בפיגוע התאבדות באיסטנבול, נרצחו 4 בני אדם (בהם שלושה ישראלים) ונפצעו 36 בני אדם
נפטרו

235 – אלכסנדר סוורוס, קיסר רומא (נולד ב-208)
1286 – אלכסנדר השלישי, מלך סקוטלנד (נולד ב-1241)
1406 – אבן חלדון, היסטוריון ערבי (נולד ב-1332)
1907 – תומאס ביילי אולדריץ', סופר אמריקני (נולד ב-1836)
1930 – ארתור בלפור, פוליטיקאי בריטי, נתן את הצהרת בלפור (נולד ב-1848)
1938 – הרב מרדכי עזראן, רב מרוקאי (נולד ב-1848)
1950 – אדגר רייס בורוז, סופר אמריקאי (נולד ב-1875)
1970 – רבקה דוידית, סופרת ומשוררת ילדים עברית, מתרגמת ומבקרת קולנוע ותיאטרון ישראלית (נולדה ב-1908)
1987 – לואי דה ברויי, פיזיקאי, ממייסדי תורת הקוונטים, חתן פרס נובל לפיזיקה בשנת 1929 (נולד ב-1892)
1990 – אנדרו ווד, הסולן של להקת הגראנג' מאת'ר לאב בון (נולד ב-1966)
1996 – אהרון בלר, מחלוצי הנוירוכירורגים בישראל (נולד ב-1912)
1996 – אפרים פורן, תת-אלוף, כיהן כדובר צה"ל והמזכיר הצבאי לראשי הממשלה יצחק רבין ומנחם בגין (נולד ב-1931)
2005 – ישראל זינגרוב, היסטוריון, סופר ומחנך ישראלי (נולד ב-1932)
2008 – ארתור סי. קלארק, פיזיקאי, מתמטיקאי, ממציא וסופר מדע בדיוני אנגלי (נולד ב-1917)
2011 – וורן כריסטופר, מזכיר המדינה של ארצות הברית תחת הנשיא ביל קלינטון (נולד ב-1925)
2019 – טובה אילן, אשת חינוך ישראלית וחברת הכנסת מטעם סיעת העבודה-מימד-עם אחד בשלהי הכנסת ה-16 (נולדה ב-1929)
2020 – אלי ישראלי, שדרן רדיו וטלוויזיה ישראלי (נולד ב-1948)
2023 – ז'אן ז'אק פאבייה, מהנדס ואסטרונאוט צרפתי (נולד ב-1949)
חגים ואירועים החלים ביום זה

תחילת חגיגות פסטיבל מינרווה ברומא העתיקה
18 במרץ – 20 במרץ
מרץ
לוח אירועים שנתי
הערות שוליים

↑  ניסים משעל, ישראל 70 – להיות ישראלי, עמוד 54, ידיעות אחרונות
אלברט שפר
אדולף אייכמן
סירחאן סירחאן
אלכסנדר סוורוס
1999 בספרות

| 0 | 1 | 2 | 3 |
| --- | --- | --- | --- |
|  |  | 1999  בספרות |  |
< · 1997 · 1998 – 1999 – 2000 · 2001 · >
כל ערכי השנים בספרות במאה ה-20 · כל ערכי השנים בספרות במאה ה-21 · פורטל הספרות
בערך זה מצוינים אירועים בולטים שהתרחשו במהלך שנת 1999 ונוגעים לתחום הספרות.
אירועים בולטים

פרק זה לוקה בחסר. אנא תרמו לוויקיפדיה ו.
ספרים חדשים נבחרים > סיפורת

ספוטניק אהובתי מאת הארוקי מורקמי
ספרים חדשים נבחרים > סיפורת > אימה

הילדה שאהבה את טום גורדון מאת סטיבן קינג
ספרים חדשים נבחרים > סיפורת > ספרות בלשית

"מעוף המלאכים" מאת מייקל קונלי (מסדרת "הארי בוש")
ספרים חדשים נבחרים > סיפורת > ספרי ילדים ונוער

"הארי פוטר והאסיר מאזקבאן" מאת ג'יי קיי רולינג
ספרים חדשים נבחרים > ספרי עיון

"מי יבכה כשתמות" מאת רובין שארמה
נפטרו

8 בפברואר – אייריס מרדוק, סופרת
10 במאי – של סילברסטיין, משורר אמריקני
5 ביוני – מל טורמה (אנ'), זמר, שחקן, מלחין
18 ביולי – מאיר אריאל, משורר מלחין וזמר
18 באוגוסט – חנוך לוין, סופר ומחזאי ישראלי (נולד ב-1943)
12 בדצמבר – ג'וזף הלר, סופר אמריקאי ("מלכוד 22") (נולד ב-1923)
פרסים

פרס נובל לספרות מוענק לגינטר גראס
ראו גם

1998 בספרות
1999
2000 בספרות
שנים בספרות
ספרות
ג'וזף הלר
פטריק קלייברט

פטריק סטפן קלייברט (הולנדית: Patrick Stephan Kluivert; נולד ב-1 ביולי 1976) הוא כדורגלן עבר הולנדי ומאמן כדורגל, המאמן את קבוצת אדנה דמירספור הטורקית.
שנותיו הראשונות

קלייברט נולד ב-1 ביולי 1976 באמסטרדם, הולנד. אביו, שחקן כדורגל מקצועי, נולד בכלכותה שבסורינם ואמו בקוראסאו.
קלייברט הצטרף לאקדמיית הכדורגל של אייאקס אמסטרדם, בגיל 7. בשנותיו המוקדמות, הוא שיחק במספר תפקידים, אפילו כמגן.
הוא ניחן בטכניקה טובה, מהירות וראיית משחק. לעומת זאת, אופיו נחשב לאימפולסיבי.
קריירה > אייאקס

קלייברט היה חלק מ"דור הזהב" של אייאקס בשנות התשעים והוביל אותה לקדמת הכדורגל האירופי ביחד עם חבריו מאקדמיית הנוער של אייאקס שכללה את אדגר דווידס, קלרנס סידורף והשוער ואן דר סאר.
הוא ערך את הופעת הבכורה שלו בקבוצה הבוגרת של אייאקס ב-21 באוגוסט 1994, בסופר-קאפ ההולנדי נגד פיינורד, כשהוא בן 18 בלבד. במשחק זה הוא כבש את שערו הראשון.
בעונת 95–1994 זכתה אייאקס בגביע האלופות. קלייברט הבקיע את שער הניצחון במשחק הגמר מול מילאן, בווינה.
ב-1997 עזב את הקבוצה לטובת מילאן.
קריירה > מילאן

הקריירה שלו במילאן החלה בכיבוש שער סנסציוני נגד יובנטוס, במשחק ידידות.
לאחר תקופה לא פורה שהסתכמה בכיבוש שישה שערי ליגה בלבד, עזב לקבוצת הכדורגל של ברצלונה מהליגה הספרדית.
קריירה > ברצלונה

קלייברט חבר מחדש למאמן לואי ואן חאל, מאמנו מימיו באייאקס.
קלייברט ושותפו הברזילאי, ריבאלדו, הוליכו את ברצלונה לזכייה באליפות ספרד בעונת 1998/1999.
עונה לאחר מכן, הייתה מוצלחת מבחינה אישית, בה כבש 15 שערים.
קלייברט הבקיע 90 שערי ליגה בתקופתו בקבוצה, עובדה המדרגת אותו שישי ברשימת מלכי השערים של הקבוצה.
קריירה > ניוקאסל

הוא הצטרף לקבוצת ניוקאסל יונייטד ב-21 ביולי 2004 וחבר לכוכבה, אלן שירר. עם ניוקאסל, הגיע קלייברט גם לישראל, במסגרת גביע אופ"א, ושיחק באצטדיון רמת גן מול בני סכנין.
אף על פי שהבקיע 13 שערים, ניוקאסל סיימה את הליגה בחצי התחתון של הטבלה ולאחר עונה אחת בלבד, עזב את הקבוצה.
קריירה > קבוצות אחרות

קלייברט החליט לחזור לספרד ולשחק בולנסיה. לאחר עונה אחת ו-202 דקות הוא נפצע ובילה את רוב העונה מחוץ למגרש, כשהוא פצוע.
ב-2006, חתם על חוזה לעונה אחת בפ.ס.וו. איינדהובן במהלכה נפצע פעמיים בחצי הראשון של העונה, דבר שהגביל את דקות המשחק שלו.
ביולי 2007 חתם בליל הצרפתית. קלייברט פתח בהרכב רק 10 פעמים בהם הבקיע ארבעה שערים ובישל שערים חשובים.
קריירה > אימון

בעונת 11–2010 שימש כעוזר המאמן של קבוצת ניימכן.
בעונת 2011–2012, הוא שימש כמאמן קבוצת הנערים של טוונטה.
ביוני 2012 מונה לעוזרו של מאמן נבחרת הולנד לואי ואן חאל.
במרץ 2015 מונה קלייברט למאמן נבחרת קוראסאו.
קריירה בינלאומית

קלייברט החמיץ את רובו של טורניר יורו 96 בגלל פציעה בברך אבל הספיק לכבוש שער מול אנגליה.
במונדיאל 1998 הוא הבקיע בחצי הגמר נגד נבחרת ברזיל.
ביורו 2000, כבש שלושער ברבע הגמר מול יוגוסלביה. למרות שהנבחרת ההולנדית הודחה בחצי הגמר מול איטליה, קלייברט ייזכר לטובה לאחר שהבקיע חמישה שערים וזכה ב"מגף הזהב" ביחד עם סאבו מילושביץ'.
קלייברט היה הכובש המוביל בכל הזמנים בנבחרת ההולנדית עם 40 שערים, עד ששיאו נשבר על ידי רובין ואן פרסי באוקטובר 2013.
ב-2004 הוא נבחר על ידי פלה לאחד מ-125 שחקני הכדורגל החיים הטובים בעולם.
חייו האישיים

קלייברט היה מעורב בתאונת דרכים קטלנית. הוא נמצא אשם וקיבל עבודות שירות למען הקהילה ורישונו נשלל.
הוא נשוי בשנית, לרוזאנה לימה. לזוג שלושה ילדים. בנו, יוסטין, משחק כקיצוני שמאלי בבורנמות'.
תארים

אייאקס אמסטרדם
סופר-קאפ הולנדי 1994, 1995
אליפות הולנד 1994/95, 1995/96
ליגת האלופות 1994/95
סופר-קאפ אירופאי 1995
גביע ביניבשתי 1995
ברצלונה
אליפות ספרד 1998/99
בובו וזץ

| --- | --- |

הדמויות הראשיות, מימין לשמאל: בובו וזץ
 סוגה:  אנימציה קומדיה
 כותבים:  יוני להב
 בימוי:  אורן ענבי
 מדבבים:  אודי גוטשלק אביעד בנטוב
 ארץ מקור:  ישראל ישראל
 שפות:  עברית
 מספר עונות:  9
 מספר פרקים:  31
 הפקה
 חברת הפקה:  Shortcut Playground
 הפצה:  HOT
 עורכים:  רותי מאירי
 אורך פרק:  5 דקות
 שידור
 רשת שידור:  HOT VOD Young
 פורמט (תמונה):  SDTV 576p HDTV 1080p (פרק 31)
 תקופת שידור מקורית:  22 באפריל 2009 – 2018
 קישורים חיצוניים
 דף התוכנית ב-IMDb
בובו וזץ היא סדרת מערכונים מונפשת ישראלית, שהופקה על ידי חברת ההפקה Shortcut Playground עבור HOT. הסדרה עלתה לראשונה לשירות הווידאו על פי דרישה HOT VOD Young ב-22 באפריל 2009.
תקציר העלילה

במרכז הסדרה עומדות דמויותיהם של בובו וזץ, אשר התקבלו לפרזנטורים של HOT VOD Young. בסדרה מוצגת דרך התמודדותם עם סיטואציות בדרכם המקורית והמצחיקה; בנוסף, מערכונים מאוחרים יותר מציגים אותם בסיטואציה המתקשרת לתוכן אשר אותו מעוניינים לקדם, בין אם בתסריט, בדרך ההתנהגות או המוזיקה. הצמד נוהג לעיתים קרובות לשבור את הקיר הרביעי בפנייה ישירה ובמודעות לצופים.
ישנם מערכונים החוזרים על עצמם מספר פעמים, כגון "המופע הנוצץ של זץ": במערכונים אלו, לזץ יש תוכנית אירוח, בה בובו מתפקד כלהקה. בכל מערכון, זץ מנסה לארח דמויות מפורסמות בקרב הקהל, כגון דורה או עכברסטה, אך אלה אף פעם לא מגיעים ועל בובו מופקדת הבקשה "לאלתר" - דבר היוצר סיטואציות בהן בובו מנסה לחקות דמויות מוכרות.
דמויות

בובו (אביעד בנטוב): מפלצת ירוקה ממין זכר, אחד משני הפרזנטורים של HOT VOD Young. תמים וקל דעת, לרוב נוטה להאמין לזץ בנושאים מגוונים, אף על פי שבדרך כלל שגויים. בחלק מהפעמים הוא מוצג כבעל חוזק פיזי.  באחד מהמערכונים נחשף כי שם משפחתו הוא ג'וניור, ובמערכון אחר נחשפו שמות בני משפחתו ואף חלקם נכחו במערכונים נוספים. המאכל האהוב עליו הוא פחזניות. למד לנגן על פסנתר במשך 10 שנים.
זץ (אודי גוטשלק): רובוט כתום, אחד משני הפרזנטורים של HOT VOD Young. אנוכי ונרקיסיסט. לעיתים קרובות מנצל את בובו, ונוהג להזכיר כמה הוא יותר טוב ממנו. מנסה ברוב המערכונים "לפרוץ" מהמסך של השירות. במערכונים המוקדמים יותר ישנה שנאה קלה של זץ כלפי בובו, אך בהמשך נרקמת חברות בין השניים. פוחד מפרפרים ומספרים.  באחד מהמערכונים נחשף כי שם משפחתו של זץ הוא שלוזנברג, ואילו שמות הוריו הם מתילדה ויהושע. אלרגי לנוצות.
וענונו: בעל חנות, אשר רוב מוצריה בעלי בעיות, כגון נורה שרופה או סביבון שכל פאותיו הן האות נ'. בובו נוהג לרכוש אצלו לעיתים קרובות. דמותו אינה נוכחת באף מערכון אלא שמה מוזכר בלבד. כמו כן, מצוין כי לאשתו יש חנות בגדים אשר ממנה בובו קנה לו ולזץ חולצות אשר לא תואמות למידותיהם.
ידיים: זוג ידיים אנושיות המופיעות לצד הצמד המונפש בסדרת הספין אוף "בובו וזץ יוצרים". ידיים מוצג כמוכשר ויצירתי, בכך שבכל פרק מכין יצירות ברוח החג המוצג בפרק, מדריך את הקהל, ומקבל מחמאות על עבודתו מבובו וזץ.
ויגו: כלב דמוי קופסה אשר הגיע במקור כהודעת אזהרה על בעיה ב-HOT VOD Young בסרט הקצר "בובו וזץ בתעלומה הגדולה". ויגו אינו מדבר, אך משמיע קולות כלביים ומתנהג בהתאם. זץ נוטה להרגיש כי ויגו מעיק עליו, ומאט את הצמד בדרכו לפתרון התעלומה, אולם בובו חש חיבה כלפי ויגו. בסוף הסרט הקצר, ויגו מקבל תוכנית אירוח משלו.
המשכים > בובו וזץ בתעלומה הגדולה

בובו וזץ בתעלומה הגדולה הוא סרט קצר שאורכו כ-18 דקות. הסרט עוסק בבובו, זץ וחברם החדש, ויגו, אשר מקבלים משימה לגלות מי גורם לתקלות בעולמות התוכן של HOT VOD Young. השלישייה מבקרת בכל עולמות התוכן ב-VOD (סרטים, ערוצי ילדים, פעוטות וקטנטנים) בניסיון לפצח את התעלומה.
הסרט זמין לצפייה בשירות ה-VOD בשתי דרכים: כל הסרט באופן רציף במשך כ-18 דקות, וכ-8 פרקים המייצגים חלקים שונים מהסרט.
המשכים > בובו וזץ יוצרים לחגים

בובו וזץ יוצרים לחגים היא תוכנית ספין אוף למערכונים המקוריים, המציגה מדריכי עשה זאת בעצמך בהשתתפות בובו, זץ וחברם, ידיים. כל פרק עוסק בחג או מועד מסוים, והיצירה בהתאם. הפרק מתחיל בהצגת החג על ידי בובו וזץ, ומיד לאחר מכן, סרטון הדרכה להכנת יצירה ברוח החג, בו מפורטים כל השלבים להכנת היצירה. אורך פרק ממוצע נע בין דקה לדקה וחצי.
| מספר פרק | החג בו עוסק הפרק | היצירה |
| --- | --- | --- |
| 1 | ט"ו בשבט | עץ פונפונים |
| 2 | פסח | כרטיס ברכה מעוצב כתווית לבקבוק יין |
| 3 | שבועות | סלסלת ביכורים מבקבוק פלסטיק |
| 4 | סוכות | שרשרת לקישוט הסוכה |
| 5 | חנוכה | חנוכייה |
| 6 | יום המשפחה | שלט עם שם המשפחה |
| 7 | פורים | ליצן מתמונה אישית |
בתרבות

דמויותיהם של בובו וזץ הופיעו במגוון פרסומות עבור HOT, מעבר לאלה הנמצאות במערכונים. בפסח ובחופש הגדול, תכנים שבעבר היו זמינים בתשלום הופכים לזמינים בחינם לתקופה מוגבלת. על מנת לשווק מבצעים אלה, הופקו קליפים בכיכובם של בובו וזץ, אשר כל אחד מהם מכיל שיר מקורי המדבר על היקף התכנים הרב וזמינותם בחינם. קליפים אלו הופקו מ-2009 עד 2018, השנה בה חברת HOT הפסיקה להשתמש בבובו וזץ בתור הפרזנטורים של השירות.
ב-2009, דמויותיהם של השניים הופיעו במופע הפסטיגל של אותה השנה, "קונג פו פסטיגל". לפסטיגל נכתב שיר מקורי, "שיר הטאללה", אותו בובו וזץ שרים כדי "לפרוץ" ממסך הטלוויזיה. בנקודה אחת בפסטיגל הוצגה אגם רודברג בתור חברה של בובו, ובנקודה אחרת גירש אלי יצפאן את השניים מהבמה בתור שוטר.
בנוסף, דמויותיהם של בובו וזץ הופיעו בעולם הווירטואלי "גלובו", אשר שוחרר בשנת 2016. דמויותיהם הוסרו מהמשחק בספטמבר 2018, כש-HOT הפסיקו להשתמש בהם עבור הפרזנטורים של השירות. בשנת 2019, צוות הפיתוח של המשחק פרש.
הערות שוליים

↑  Playground, Shortcut (2012-02-09), Bobo & Zets, נבדק ב-2022-05-12
2007 בספרות

| 0 | 1 | 2 | 3 |
| --- | --- | --- | --- |
|  |  | 2007  בספרות |  |
< · 2005 · 2006 – 2007 – 2008 · 2009 · >
כל ערכי השנים בספרות במאה ה-20 · כל ערכי השנים בספרות במאה ה-21 · פורטל הספרות
בערך זה מצוינים אירועים בולטים שהתרחשו במהלך שנת 2007 ונוגעים לתחום הספרות.
אירועים בולטים

פרק זה לוקה בחסר. אנא תרמו לוויקיפדיה ו.
ספרים חדשים נבחרים > סיפורת

"אלף שמשות זוהרות" מאת חאלד חוסייני
"Falling Man" מאת דון דלילו
"On Chesil Beach" מאת איאן מקיואן
"The Uncommon Reader" מאת אלן בנט
"ילדי הורין" מאת ג'.ר.ר. טולקין
"Playing For Pizza" מאת ג'ון גרישם
"הנערה שבעטה בקן הצרעות" מאת סטיג לרסון
ספרים חדשים נבחרים > סיפורת > ספרות בלשית

"העלמת העין" (מסדרת "הארי בוש"), מאת מייקל קונלי
ספרים חדשים נבחרים > ספרי ילדים ונוער

ג'ף קיני – יומנו של חנון
ג'יי קיי רולינג – הארי פוטר ואוצרות המוות
סטפני מאייר – ליקוי חמה
ספרים חדשים נבחרים > ספרים ישראלים > סיפורת

"השבועה" מאת רם אורן
"עזר כנגדו" מאת נעמי רגן
"מקימי" מאת נועה ירון
"הכלב היהודי" מאת אשר קרביץ
"משאלה אחת ימינה" מאת אשכול נבו
"לפני המקום" מאת חיים באר
"מעשה בטבעת" מאת אילן שיינפלד
"שמשון" מאת זאב ז'בוטינסקי (תרגום חדש)
"מסע בחלל הפנוי" מאת דב אלבוים
"על החיים ועל המוות" מאת יורם קניוק
"לא רחוק ממרכז העיר", "דולי סיטי" מאת אורלי קסטל-בלום
"אלוהים לא מרשה" מאת חנוך דאום
ספרים חדשים נבחרים > ספרים ישראלים > ספרי עיון

"האם שימפנזים חושבים על פרישה?" מאת יעקב בורק
"נקודת האל-חזור" מאת רונן ברגמן
"שבויים בלבנון" מאת עפר שלח ויואב לימור
"לנצח את היטלר" מאת אברהם בורג
נולדו

פרק זה לוקה בחסר. אנא תרמו לוויקיפדיה ו.
נפטרו

30 בינואר – סידני שלדון, סופר אמריקני (נולד ב־1917)
11 באפריל – קורט וונגוט, סופר אמריקני (נולד ב־1922)
6 בספטמבר – מדלן ל'אנגל, מחברת "קמט בזמן" (נולדה ב־1918)
פרסים

פרס נובל לספרות הוענק לסופרת הבריטית בת ה-87, דוריס לסינג.
פרס בוקר הוענק לאן אנרייט על ספרה "The Gathering" (אנ')
פרס פוליצר לספרות עלילתית הוענק לסופר ולמחזאי האמריקני קורמאק מקארתי על ספרו "הדרך".
ראו גם

2006 בספרות
2007
2008 בספרות
שנים בספרות
ספרות
הערות שוליים

↑  סוכנויות הידיעות, פוליצר ל"וול סטריט ג'ורנל", קורמק מקארתי ואורנט קולמן, באתר הארץ, 18 באפריל 2007
| שנים בספרות |
| --- | --- | --- |
| המאה ה-20 | 1901 • 1902 • 1903 • 1904 • 1905 • 1906 • 1907 • 1908 • 1909 • 1910 • 1911 • 1912 • 1913 • 1914 • 1915 • 1916 • 1917 • 1918 • 1919 • 1920 • 1921 • 1922 • 1923 • 1924 • 1925 • 1926 • 1927 • 1928 • 1929 • 1930 • 1931 • 1932 • 1933 • 1934 • 1935 • 1936 • 1937 • 1938 • 1939 • 1940 • 1941 • 1942 • 1943 • 1944 • 1945 • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
קורט וונגוט
ארז ביטון

| --- | --- |

ארז ביטון ב־2015
 לידה:  4 ביוני 1942 (בן 82) צרפת אוראן, אלג'יריה הצרפתית 
 מדינה:  ישראל ישראל
 לאום:  ישראלי-יהודי
 שפות היצירה:  עברית 
 פרסים והוקרה:  פרס ביאליק (2014)  פרס ישראל (2015) 
 
ארז ביטון (נולד ב־4 ביוני 1942) הוא משורר, מחזאי ופעיל חברתי ישראלי, חתן פרס ישראל לספרות ולשירה עברית לשנת 2015. ביטון שימש בעבר יושב ראש המרכז הים־תיכוני הבינלאומי בישראל, ערך את כתב העת הספרותי "אפיריון" ועבד כעיתונאי בעיתון "מעריב".
ביוגרפיה > ראשית חייו

ארז ביטון נולד בעיר אוראן שבאלג'יריה להורים ילידי מרוקו וקיבל את השם הפרטי יעיש. במסגרת העלייה ההמונית ביטון ומשפחתו עלו לישראל בשנת 1949. משפחתו שוכנה במעברה ברעננה, ולאחר מכן עבר ביטון ללוד. בנובמבר 1951, כשהיה בן תשע, הוא נפצע מפיצוץ של רימון שמצא, מה שגרם לו לעיוורון ולקטיעת ידו השמאלית. בעקבות זאת עבר לבית חינוך עיוורים בירושלים, שם הוחלף שמו לארז. ביטון סיים לימודים לתעודת בגרות בסמינר ליפשיץ בירושלים, ולאחר מכן המשיך ללימודי תואר ראשון בעבודה סוציאלית באוניברסיטה העברית ותואר שני בפסיכולוגיה שיקומית באוניברסיטת בר־אילן.
ביוגרפיה > עובד סוציאלי ופסיכולוג

במשך יותר משבע שנים עבד כעובד סוציאלי באשקלון, ואחר כך כחמש שנים במחלקה הסוציאלית במועצת אור יהודה, ושלוש שנים נוספות בבית החולים לחולי נפש (שנסגר מאז) נווה און ברמת גן. תחומי עבודתו והתמחותו מגוונים: בשנותיו הרבות כעובד סוציאלי וכפסיכולוג שיקומי צבר ניסיון כמטפל פסיכו־סוציאלי. הוא התמחה בטיפול במשפחות רב־בעייתיות ובנכים פיזית ונפשית. כמו כן הדריך ביטון במשך שנים עובדים סוציאליים וסטודנטים לעבודה סוציאלית מהאוניברסיטה העברית ומאוניברסיטת בר־אילן. במסגרת עבודתו כעובד סוציאלי באשקלון, פגש בשנת 1976 את הזמרת זוהרה אלפסיה, עליה כתב את אחד המפורסמים שבשיריו.
כתיבתו

ביטון נחשב לאחד היוצרים הראשונים שייצגו את "הקול המזרחי" – קולן של עדות המזרח. שירתו מבטאת את שבר ההגירה ארצה וכן את מאבקה של התרבות המזרחית למצוא את מקומה בתוך הפסיפס הישראלי. אחד משיריו הידועים הוא "שיר זוהרה אלפסיה", העוסק בזמרת היהודייה זוהרה אלפסיה, שזכתה לתהילה כזמרת מלכותית במרוקו, ארץ הולדתה, וירדה מגדולתה לאחר עלייתה לישראל, בה חוותה הידרדרות מעמדית. להקת "הברירה הטבעית" הלחינה את שירו "חתונה מרוקאית" וכללה אותו באלבומה "אלי שורשים" מ־1979.